GERMANIYA TARAQQIYOT BANKI – “KFW” BILAN HAMKORLIKNI KENGAYTIRISh TO‘G‘RISIDA

Germaniya Federativ Respublikasi bilan iqtisodiy hamkorlikni chuqurlashtirish, ilg‘or texnologiyalarni jalb etish va O‘zbekiston Respublikasi iqtisodiyotining ustuvor tarmoqlaridagi eksport qilishni ko‘paytiruvchi va importning o‘rnini bosuvchi loyihalarni mablag‘ bilan ta’minlash maqsadida Vazirlar Mahkamasi qaror qiladi:
 1. Germaniya Taraqqiyot Banki — “KFW” ning bu bankning O‘zbekiston Respublikasi Tashqi iqtisodiy faoliyat milliy bankiga kredit yo‘nalishida beradigan limitini 200 mln FRG markasidan 400 mln FRG markasigacha ko‘paytirish to‘g‘risidagi taklifi qabul qilinsin.
 2. O‘zbekiston Respublikasi Tashqi iqtisodiy faoliyat milliy banki (R.Azimov) ko‘rsatib o‘tilgan kredit bitimi belgilangan tartibda rasmiylashtirilishini ta’minlasin.
 3. O‘zbekiston Respublikasi Bosh vazirining o‘rinbosari B.S.Hamidovga ko‘rsatib o‘tilgan kredit bitimi bo‘yicha kafolat bitimini O‘zbekiston Respublikasi nomidan imzolash vakolati berilsin.
 4. Mazkur qarorning bajarilishini nazorat qilish O‘zbekiston Respublikasi Moliya vazirligiga yuklansin.